張爲經

張爲經（），字涵六，山東濟寧州人，清朝官員。同進士出身。

 生平 
張爲經爲康熙三十年（1691年）辛未科三甲進士。授桂東知縣，政績卓著。歷升吏部主事、郎中。康熙五十年（1711年）任廣東鄉試主考官。次年提督福建學政。平生著述甚富，有《漚水學吟》、《粵東題詠》、《公餘偶興》、《挍士草》、《學政全書》等集行世。身後入祀桂東名宦祠。乾隆《濟寧直隸州志》有傳。《濟寧直隸州志·卷二十五·人物三》頁二十二：張爲經，字涵六。生而穎異，性孝友仁厚，鄉黨皆重之。康熙三十年成進士，授桂東知縣。禁溺女，除火耗，却饋贈，誅豪強，廣教化，邑民暨猺獠戴之如慈父。行取吏部主事，累官至稽勳司郎中。五十年充廣東鄉試正主考，尋提督福建學政。漳浦蔡世遠稱其廉慎，居心清公自矢，所取文必依經據史，本領充厚而義蘊深者。公明二字實兼有之。平生著述甚富，有《漚水學吟》、《粵東題詠》、《公餘偶興》、《挍士草》、《學政全書》等集行世。崇祀桂東名宦。其去閩也，閩人亦立祠祀之。爲經歿貸帑金，不能償。閩諸生爲輸金代償。大吏奏充閩省兵餉。弟爲綸，字公綍，貢生。幼有夙慧，過目成誦，與兄稱雙璧。年三十餘以諸生終。人惜之。

參考文獻

胡德琳、蓝应桂、周永年、盛百二，《濟寧直隸州志》，清乾隆五十年（1785年）刻本
錢實甫編，《清代職官年表》，中華書局，1980年
孙尔准、陈寿祺、程祖洛、魏敬中，《重纂福建通志》，清同治七～十年（1868～1871年）

Category:濟寧人
B
Category:清朝桂東縣知縣
Category:清朝吏部主事
Category:清朝吏部郎中
Category:清朝福建學政